Z:gnu-www-ja-manifesto--bdb57c-So far we have an Emacs text e/sq

Deri sot kemi përpunuesin Emacs të teksteve me Lisp për shkrim urdhrash për përpunuesin, një diagnostikues në nivel burimi, një gjenerator përtypjesh ("parser") të përputhshëm me yacc, një "linker", dhe nja 35 mjete të dobishme ("utilities"). Thuajse është përfunduar një shell (interpretues urdhrash). Një përpilues C i ri, dhe i kalueshëm, optimizimesh, ka arritur të përpilojë veten dhe mund të hidhet në qarkullim këtë vit. Ekziston një kernel fillestar, por i duhen ende shumë karakteristika që të arrijë të imitojë Unix-in. Kur të jenë përfunduar kerneli dhe përpiluesi, do të jetë e mundur të shpërndahet një sistem GNU i përshtatshëm për zhvillim programesh. Do të përdorim TeX-in si formatues tekstesh, por po punohet për një nroff. Do të përdorim gjithashtu sistemin e lirë dhe të kalueshëm X të dritareve. Pas kësaj do të shtojmë një Common Lisp të kalueshëm, një lojë Empire, një fletëllogaritës, dhe qindra gjëra të tjera, plus dokumentim online. Shpresojmë të furnizojmë, tek e fundit, gjithçka të dobishme që normalisht vjen me një sistem Unix, dhe më tepër.